P6_TA(2006)0334

Φορολογία των επιβατικών αυτοκινήτων *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά τη φορολογία των επιβατικών αυτοκινήτων (COM(2005)0261 — C6-0272/2005 — 2005/0130(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0261) [1],

- έχοντας υπόψη το άρθρο 93 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0272/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Οικονομικών και Νομισματικών Θεμάτων και τις γνωμοδοτήσεις της Επιτροπής Περιβάλλοντος, Δημόσιας Υγείας και Ασφάλειας των Τροφίμων και της Επιτροπής Μεταφορών και Τουρισμού (A6-0240/2006),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει την πρότασή της ακολούθως, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κινηθεί η διαδικασία συνεννόησης, που προβλέπεται από την κοινή δήλωση της 4ης Μαρτίου 1975, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 30

Αιτιολογική σκέψη 1

(1) Η φορολογία των επιβατικών αυτοκινήτων μπορεί να αποτελέσει ένα σημαντικό συμπληρωματικό μέσο επίτευξης των περιβαλλοντικών στόχων, ειδικά όσον αφορά την μείωση των εκπομπών αερίων θερμοκηπίου, και για το λόγο αυτό κρίνεται σκόπιμο να διευρυνθούν οι φορολογικές βάσεις τόσο των τελών ταξινόμησης και των ετήσιων τελών κυκλοφορίας ώστε να συμπεριληφθούν και οι εκπομπές διοξειδίου του άνθρακα. Κατά συνέπεια, για την τήρηση των δεσμεύσεων που έχει αναλάβει η Κοινότητα και τα κράτη μέλη της βάσει του πρωτοκόλλου του Κιότο, πρέπει να διευρυνθούν οι φορολογικές βάσεις που αφορούν τα επιβατικά αυτοκίνητα οι οποίες θα ισχύουν κατά την εν λόγω περίοδο, δηλαδή από το 2008 μέχρι το 2012, ώστε να συμπεριληφθούν και οι εκπομπές διοξειδίου του άνθρακα. Επειδή ο στρατηγικός στόχος της Κοινότητας για τη μείωση των εκπομπών διοξειδίου του άνθρακα από επιβατικά αυτοκίνητα πρέπει να επιτευχθεί μέχρι το 2010 το αργότερο, κρίνεται σκόπιμο να έχει ολοκληρωθεί αυτή η διεύρυνση της φορολογικής βάσης που θα αφορά τις εκπομπές διοξειδίου του άνθρακα μέχρι την 31η Δεκεμβρίου 2010. | (1) Η φορολογία των επιβατικών αυτοκινήτων μπορεί να αποτελέσει ένα σημαντικό συμπληρωματικό μέσο επίτευξης των περιβαλλοντικών στόχων, ειδικά όσον αφορά την μείωση των εκπομπών αερίων θερμοκηπίου, και για το λόγο αυτό κρίνεται σκόπιμο να διευρυνθούν οι φορολογικές βάσεις τόσο των τελών ταξινόμησης και των ετήσιων τελών κυκλοφορίας ώστε να συμπεριληφθούν οι εκπομπές ρύπων και η ενεργειακή αποδοτικότητα. Κατά συνέπεια, για την τήρηση των δεσμεύσεων που έχει αναλάβει η Κοινότητα και τα κράτη μέλη της βάσεις του πρωτοκόλλου του Κιότο, πρέπει να διευρυνθούν οι φορολογικές βάσεις που αφορούν τα επιβατικά αυτοκίνητα οι οποίες θα ισχύουν κατά την εν λόγω περίοδο, δηλαδή από το 2008 μέχρι το 2012, ώστε να συμπεριληφθούν και οι εκπομπές διοξειδίου του άνθρακα. Επειδή ο στρατηγικός στόχος της Κοινότητας για τη μείωση των εκπομπών διοξειδίου του άνθρακα από επιβατικά αυτοκίνητα πρέπει να επιτευχθεί μέχρι το 2010 το αργότερο, κρίνεται σκόπιμο να έχει ολοκληρωθεί αυτή η διεύρυνση της φορολογικής βάσης που θα αφορά τις εκπομπές διοξειδίου του άνθρακα μέχρι την 31η Δεκεμβρίου 2010. |

Τροπολογία 2

Αιτιολογική σκέψη 2

(2) Ο τρίτος πυλώνας της στρατηγικής της Κοινότητας για τη μείωση των εκπομπών διοξειδίου του άνθρακα από επιβατικά αυτοκίνητα και της κατανάλωσης καυσίμων, η οποία εγκρίθηκε από το Συμβούλιο το 1996, συνίσταται σε μια σειρά από φορολογικά μέτρα και είναι ο μόνος πυλώνας ο οποίος δεν έχει ακόμη υλοποιηθεί σε κοινοτικό επίπεδο. | (2) Ο τρίτος πυλώνας της στρατηγικής της Κοινότητας για τη μείωση των εκπομπών ρύπων από επιβατικά αυτοκίνητα και της κατανάλωσης καυσίμων, η οποία εγκρίθηκε από το Συμβούλιο το 1996, συνίσταται σε μια σειρά από φορολογικά μέτρα και είναι ο μόνος πυλώνας ο οποίος δεν έχει ακόμη υλοποιηθεί σε κοινοτικό επίπεδο. |

Τροπολογία 3

Αιτιολογική σκέψη 3

(3) Τα κράτη μέλη θα πρέπει να ενθαρρυνθούν προκειμένου να συντονίσουν την παροχή φορολογικών κινήτρων για τα επιβατικά αυτοκίνητα που πληρούν αυστηρότερα όρια όσον αφορά τις εκπομπές σε σύγκριση με αυτές που προέβλεπε η οδηγία 98/69/EΚ (Euro 4), σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές των οχημάτων με κινητήρα και για την τροποποίηση της οδηγίας 70/220/EΟΚ, προκειμένου να επιταχυνθεί η εμπορία των επιβατικών αυτοκινήτων που πληρούν τις απαιτήσεις που θα θεσπισθούν σε ευρωπαϊκό επίπεδο (Euro 5). | (3) Τα κράτη μέλη θα πρέπει να ενθαρρυνθούν προκειμένου να συντονίσουν την παροχή φορολογικών κινήτρων για τα επιβατικά αυτοκίνητα που πληρούν αυστηρότερα όρια όσον αφορά τις εκπομπές σε σύγκριση με αυτές που προέβλεπε η οδηγία 98/69/EΚ (Euro 4), σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές των οχημάτων με κινητήρα και για την τροποποίηση της οδηγίας 70/220/EΟΚ, προκειμένου να επιταχυνθεί η εμπορία των επιβατικών αυτοκινήτων που πληρούν τις απαιτήσεις που θα θεσπισθούν σε ευρωπαϊκό επίπεδο (Euro 5). Επί πλέον του βασιζόμενου στο διοξείδιο του άνθρακα στοιχείου της παρούσας οδηγίας, τα κράτη μέλη δύνανται να καθιερώσουν στα εθνικά τους συστήματα φορολογίας των οχημάτων με κινητήρα φορολογικές διαφοροποιήσεις βάσει των εκπομπών ρύπων και της ευρωπαϊκής ταξινόμησης. |

Τροπολογία 4

Αιτιολογική σκέψη 3α (νέα)

| (3α) Τα κράτη μέλη θα πρέπει να παροτρυνθούν θερμά να αποφύγουν τη διπλή φορολόγηση για τα τέλη ταξινόμησης των αυτοκινήτων ιδιωτικής χρήσης, απαιτείται δε ιδιαίτερη προσοχή στην περίπτωση των ευρωπαίων πολιτών που επιστρέφουν στη χώρα καταγωγής τους μετά από άνω των δυο ετών παραμονή σε άλλο κράτος μέλος. |

Τροπολογία 5

Αιτιολογική σκέψη 3β (νέα)

| (3β) Τα κράτη μέλη θα πρέπει επίσης να εφαρμόσουν συντονισμένα φορολογικά κίνητρα για τα επιβατικά αυτοκίνητα προκειμένου να επισπευσθεί η κυκλοφορία στην αγορά επιβατικών αυτοκινήτων και εξοπλισμού οχημάτων που πληρούν τις προϋποθέσεις εξοικονόμησης ενέργειας και ενεργειακής απόδοσης, είτε αυτά χρησιμοποιούν ορυκτά καύσιμα όπως η βενζίνη, το πετρέλαιο και το υγραέριο, είτε εναλλακτικά καύσιμα όπως τα βιοκαύσιμα, το φυσικό αέριο ή το υδρογόνο, είτε ηλεκτρική ενέργεια, μεταξύ άλλων με υβριδικούς κινητήρες. |

Τροπολογία 6

Αιτιολογική σκέψη 3γ (νέα)

| (3γ) Τα κράτη μέλη πρέπει να έχουν την ευχέρεια, εκτός από τον παράγοντα του διοξειδίου του άνθρακα, να προ- βαίνουν σε περαιτέρω διαφοροποίηση μεταξύ κατηγοριών ρύπων δυνάμει της οδηγίας 70/220/EΟΚ του Συμβουλίου, της 20ής Μαρτίου 1970, σχετικά με την προσέγγιση των νομοθετικών πλαισίων των κρατών μελών για τα μέτρα κατά της ρύπανσης της ατμόσφαιρας από καυσαέρια που εκπέμπουν κινητήρες οχημάτων θετικής ανάφλεξης [2] (ευρωπαϊκές προδιαγραφές) λαμβάνοντάς τες ως βάση υπολογισμού για τον ετήσιο φόρο ταξινόμησης και κυκλοφορίας των οχημάτων. |

Τροπολογία 7

Αιτιολογική σκέψη 4

(4) Τα φορολογικά κίνητρα θα μπορούσαν να λάβουν τη μορφή φορολογικής διαφοροποίησης με βάση τα γραμμάρια διοξειδίου του άνθρακα που εκπέμπει ανά χιλιόμετρο κάθε επιβατικό αυτοκίνητο. | (4) Τα φορολογικά κίνητρα θα μπορούσαν να λάβουν τη μορφή φορολογικής διαφοροποίησης με βάση τις εκπομπές ρύπων υπό μορφή οξειδίων του αζώτου και σωματιδίων κάθε επιβατικού αυτοκινήτου καθώς και τις εκπομπές διοξειδίου του άνθρακα μετρώμενες σε γραμμάρια ανά χιλιόμετρο και την κατανάλωση καυσίμου υπολογιζόμενη σε λίτρα ανά 100 km σύμφωνα με τις παραμέτρους που καθορίζει η οδηγία 1999/100/ΕΚ της Επιτροπής, της 15ης Δεκεμβρίου 1999, που προσαρμόζει στην τεχνολογική πρόοδο την οδηγία 80/1268/ΕΟΚ του Συμβουλίου σχετικά με τις εκπομπές διοξειδίου του άνθρακα και την κατανάλωση καυσίμου των οχημάτων με κινητήρα [3] |

Τροπολογία 9

Αιτιολογική σκέψη 5α (νέα)

| (5α) Η φορολογική διαφοροποίηση που καθιερώνεται με την εφαρμογή της παρούσας οδηγίας πρέπει να ληφθεί υπόψη και στην επικείμενη αναθεώρηση της οδηγίας 1999/94/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, για τις πληροφορίες που πρέπει να τίθενται στη διάθεση των καταναλωτών σχετικά με την οικονομία καυσίμου και τις εκπομπές CO2 όσον αφορά την εμπορία νέων επιβατικών αυτοκινήτων [4], προκειμένου να διασφαλιστεί η παροχή συστηματικής ενημέρωσης προς τους μελλοντικούς ιδιοκτήτες αυτοκινήτων. |

Τροπολογία 10

Αιτιολογική σκέψη 6

(6) Στο πλαίσιο της εσωτερικής αγοράς θα πρέπει να καταργηθούν όλα τα εμπόδια όσον αφορά την ελεύθερη διακίνηση των προσώπων και της προσωπικής τους περιουσίας, καθώς και των επιβατικών αυτοκινήτων. Η παρούσα οδηγία στοχεύει στην άρση αυτών των εμποδίων μέσω της αναδιάρθρωσης της σχετικής φορολογίας των επιβατικών αυτοκινήτων που εφαρμόζεται από τα κράτη μέλη, χωρίς να τα υποχρεώνει να επιβάλλουν νέους φόρους. | (6) Στο πλαίσιο της εσωτερικής αγοράς θα πρέπει να καταργηθούν όλα τα εμπόδια όσον αφορά την ελεύθερη διακίνηση των προσώπων και της προσωπικής τους περιουσίας, καθώς και των επιβατικών αυτοκινήτων. Η παρούσα οδηγία στοχεύει στην άρση αυτών των εμποδίων μέσω της αναδιάρθρωσης της σχετικής φορολογίας των επιβατικών αυτοκινήτων που εφαρμόζεται από τα κράτη μέλη, χωρίς να τα υποχρεώνει να επιβάλλουν νέους φόρους και σύμφωνα με την αρχή της ουδετερότητας του προϋπολογισμού. |

Τροπολογία 12

Αιτιολογική σκέψη 8α (νέα)

| (8α) Η κατάργηση των τελών ταξινόμησης έχει θετικές επιπτώσεις στην οδική ασφάλεια και το περιβάλλον στο βαθμό που επιτρέπει την ταχύτερη αντικατάσταση του στόλου. Η μείωση του κόστους αγοράς προσφέρει στους καταναλωτές κίνητρο για να αντικαταστήσουν τα παλαιά οχήματα με ασφαλέστερα, λιγότερο ρυπογόνα και με μεγαλύτερη απόδοση καυσίμου οχήματα. Η φορολογία της χρήσης και της περιβαλλοντικής επίπτωσης του οχήματος είναι σύμφωνη με τη θεμελιώδη αρχή της κοινοτικής περιβαλλοντικής πολιτικής που απαιτεί ο ρυπαίνων να επωμίζεται το κόστος της περιβαλλοντικής βλάβης. |

Τροπολογία 13

Αιτιολογική σκέψη 10

(10) Τα εν λόγω συστήματα επιστροφής τόσον όσον αφορά τα τέλη ταξινόμησης όσο και τα ετήσια τέλη κυκλοφορίας θα πρέπει να δημιουργηθούν το συντομότερο δυνατό ούτως ώστε να αποφεύγονται οι στρεβλώσεις και η διαφορετική φορολογική μεταχείριση των επιβατικών αυτοκινήτων. | (10) Τα εν λόγω συστήματα επιστροφής τόσον όσον αφορά τα τέλη ταξινόμησης όσο και τα ετήσια τέλη κυκλοφορίας θα πρέπει να δημιουργηθούν το συντομότερο δυνατό ούτως ώστε να αποφεύγονται οι στρεβλώσεις και η διαφορετική φορολογική μεταχείριση των επιβατικών αυτοκινήτων. Το κόστος συναλλαγής που συνδέεται με την καταβολή τελών ταξινόμησης πρέπει να περιορισθεί με την υιοθέτηση ενιαίων απευθείας λύσεων για τον υπολογισμό, την επιστροφή και την καταβολή των τελών ταξινόμησης αυτοκινήτων, κατά τη μετακίνηση μεταξύ κρατών μελών. |

Τροπολογία 40

Αιτιολογική σκέψη 11α (νέα)

| (11α) Για λόγους διατήρησης των κλασικών και παλαιών συλλεκτικών αυτοκινήτων, καμία διάταξη της παρούσας οδηγίας δεν παρακωλύει το δικαίωμα των κρατών μελών να απαλλάσσουν από τα τέλη κυκλοφορίας τα οχήματα ηλικίας 20 τουλάχιστον ετών. |

Τροπολογία 14

Αιτιολογική σκέψη 13α (νέα)

| (13α) Λαμβάνοντας υπόψη τη στενή συνεργασία διαφόρων κρατών μελών αφενός και των χωρών του Ευρωπαϊκού Οικονομικού Χώρου και της Ευρωπαϊκής Ζώνης Ελεύθερων Συναλλαγών (ΕΟΧ-ΕΖΕΣ) αφετέρου, και προκειμένου να εξασφαλισθεί υψηλότερο επίπεδο συνεργασίας, ιδίως στον τομέα της προστασίας του περιβάλλοντος, συνιστάται η επέκταση των σχετικών διατάξεων στις εν λόγω χώρες ΕΟΧ-ΕΖΕΣ. |

Τροπολογία 15

Αιτιολογική σκέψη 14

(14) Επειδή οι στόχοι της βελτίωσης της λειτουργίας της εσωτερικής αγοράς στον τομέα των επιβατικών αυτοκινήτων και η εφαρμογή αποτελεσματικών φορολογικών μέτρων για την υλοποίηση της κοινοτικής στρατηγικής, που έχει ως στόχο τη μείωση των εκπομπών διοξειδίου του άνθρακα από τα επιβατικά αυτοκίνητα, δεν μπορούν να επιτευχθούν εξ ολοκλήρου από τα κράτη μέλη λόγω του εύρους και των επιπτώσεων της δράσης, αλλά μπορούν να επιτευχθούν ευκολότερα σε κοινοτικό επίπεδο, η Κοινότητα μπορεί να θεσπίσει μέτρα κατ' εφαρμογή της αρχής της επικουρικότητας που προβλέπεται από το άρθρο 5 της συνθήκης. Σύμφωνα με την αρχή της αναλογικότητας, η οποία προβλέπεται από το ίδιο άρθρο, η παρούσα οδηγία δεν μπορεί να υπερβεί τα όρια του αναγκαίου για την επίτευξη αυτών των στόχων. | (14) Επειδή οι στόχοι της βελτίωσης της λειτουργίας της εσωτερικής αγοράς στον τομέα των επιβατικών αυτοκινήτων και η εφαρμογή αποτελεσματικών φορολογικών μέτρων για την υλοποίηση της κοινοτικής στρατηγικής, που έχει ως στόχο τη μείωση των εκπομπών ρύπων από τα επιβατικά αυτοκίνητα, δεν μπορούν να επιτευχθούν εξ ολοκλήρου από τα κράτη μέλη λόγω του εύρους και των επιπτώσεων της δράσης, αλλά μπορούν να επιτευχθούν ευκολότερα σε κοινοτικό επίπεδο, η Κοινότητα μπορεί να θεσπίσει μέτρα κατ' εφαρμογή της αρχής της επικουρικότητας που προβλέπεται από το άρθρο 5 της Συνθήκης. Σύμφωνα με την αρχή της αναλογικότητας, η οποία προβλέπεται από το ίδιο άρθρο, η παρούσα οδηγία δεν μπορεί να υπερβεί τα όρια του αναγκαίου για την επίτευξη αυτών των στόχων. |

Τροπολογία 16

Άρθρο 1, πρώτο εδάφιο

Η παρούσα οδηγία προβλέπει τους κανόνες υπολογισμού των φόρων επί των επιβατικών αυτοκινήτων με βάση τις ποσότητες διοξειδίου του άνθρακα που εκπέμπουν. | Η παρούσα οδηγία προβλέπει τους κανόνες υπολογισμού των φόρων επί των επιβατικών αυτοκινήτων με βάση τις εκπομπές ρύπων όπως το διοξείδιο του άνθρακα. |

Τροπολογία 17

Άρθρο 4, τίτλος

Διαφοροποίηση βάσει των εκπομπών διοξειδίου του άνθρακα | Διαφοροποίηση βάσει των εκπομπών διοξειδίου του άνθρακα, της κατανάλωσης καυσίμου και των εκπομπών ρύπων |

Τροπολογία 20

Άρθρο 5, παράγραφος 1, εδάφιο 1α (νέο)

| 1α. Η Επιτροπή πρέπει να υποβάλει μέχρι τις 31 Δεκεμβρίου 2006 μελέτη σχετικά με τη βαρύτητα που πρέπει να δοθεί σε άλλους πιθανούς παράγοντες κατά τον καθορισμό της φορολογικής βάσης των τελών επιβατικών οχημάτων. |

Τροπολογία 21

Άρθρο 5, παράγραφος 2

2. Μέχρι την 31η Δεκεμβρίου 2010 το ποσό των ετήσιων τελών κυκλοφορίας που θα προέρχεται από τη φορολόγηση των εκπομπών διοξειδίου του άνθρακα θα πρέπει να ανέρχεται τουλάχιστον στο 50 % των συνολικών εσόδων από αυτά τα τέλη. | 2. Μέχρι την 31η Δεκεμβρίου 2010 το ποσό των ετήσιων τελών κυκλοφορίας που θα προέρχεται από τη φορολόγηση των εκπομπών με βάση τις εκπομπές διοξειδίου του άνθρακα, την κατανάλωση καυσίμου και τις εκπομπές ρύπων θα πρέπει να ανέρχεται τουλάχιστον στο 50 % των συνολικών εσόδων από αυτά τα τέλη. |

Τροπολογία 22

Άρθρο 9, εδάφιο 1α (νέο)

| Για να μειωθεί το κόστος της συναλλαγής που συνδέεται με την καταβολή και την επιστροφή των τελών ταξινόμησης, τα κράτη μέλη, υπό τον συντονισμό της Επιτροπής, υιοθετούν κοινή ενιαία μονοαπευθυντική τηλεματική λύση για τον υπολογισμό, την επιστροφή και την καταβολή των τελών ταξινόμησης των αυτοκινήτων, για τους κατοίκους της ΕΕ οι οποίοι μετακομίζουν σε άλλο κράτος μέλος της. |

Τροπολογία 23

Άρθρο 10, παράγραφος 2

2. Προκειμένου να προσδιορισθεί η υπολειπόμενη αξία ενός επιβατικού αυτοκινήτου για τους στόχους της παραγράφου 1, τα κράτη μέλη μπορούν να εφαρμόσουν διάφορες μεθόδους, όπως είναι οι εκτιμήσεις, οι πραγματογνωμοσύνες ή η χρησιμοποίηση κλιμάκων αξιών. | 2. Προκειμένου να προσδιορισθεί η υπολειπόμενη αξία ενός επιβατικού αυτοκινήτου για τους στόχους της παραγράφου 1, τα κράτη μέλη μπορούν να εφαρμόσουν διάφορες μεθόδους, όπως είναι οι εκτιμήσεις, οι πραγματογνωμοσύνες ή η χρησιμοποίηση κλιμάκων αξιών. Οι ενδιαφερόμενοι, συμπεριλαμβανομένων των οργανώσεων καταναλωτών, θα συμμετέχουν πλήρως και τακτικά στη διαδικασία, που πρέπει να είναι απολύτως διαφανής. |

Τροπολογία 24

Άρθρο 10, παράγραφος 3, στοιχείο α)

α)οι κλίμακες θα έχουν καταρτισθεί με βάση συγκεκριμένα γενικά και αντικειμενικά κριτήρια, | α)οι κλίμακες θα έχουν καταρτισθεί με βάση συγκεκριμένα γενικά και αντικειμενικά κριτήρια, που θα δημοσιοποιούνται δεόντως και θα αναπροσαρμόζονται τακτικά, |

Τροπολογία 25

Άρθρο 13

Μέχρι την 31η Δεκεμβρίου 2015, στις περιπτώσεις που εισπράττονται ακόμη τέλη ταξινόμησης, η φορολογική διαφοροποίηση θα γίνει με βάση την ποσότητα των γραμμαρίων διοξειδίου του άνθρακα που εκπέμπει κάθε επιβατικό αυτοκίνητο ανά χιλιόμετρο. | Μέχρι την 31η Δεκεμβρίου 2015, στις περιπτώσεις που εισπράττονται ακόμη τέλη ταξινόμησης θα εφαρμόζεται φορολογική διαφοροποίηση με κλιμακούμενη διαβάθμιση για κάθε επιβατικό αυτοκίνητο, με βάση τις εκπομπές διοξειδίου του άνθρακα και ρύπων, μετρούμενες σε γραμμάρια ανά χιλιόμετρο, και την κατανάλωση καυσίμου υπολογιζόμενη σε λίτρα ανά 100 χιλιόμετρα σύμφωνα με τις παραμέτρους που ορίζει η οδηγία 1999/100/ΕΚ. |

Τροπολογία 28

Άρθρο 15

Τα κράτη μέλη θα κοινοποιούν στην Επιτροπή τη φορολογική τους βάση και το ύψος των τελών ταξινόμησης και των ετήσιων τελών κυκλοφορίας που θα ισχύουν από την 1η Ιανουαρίου κάθε έτους καθώς και μετά από κάθε τροποποίηση της εθνικής τους νομοθεσίας. | Τα κράτη μέλη θα κοινοποιούν στην Επιτροπή τη φορολογική τους βάση και το ύψος των τελών ταξινόμησης και των ετήσιων τελών κυκλοφορίας που θα ισχύουν από την 1η Ιανουαρίου κάθε έτους καθώς και μετά από κάθε τροποποίηση της εθνικής τους νομοθεσίας. Επιπλέον, τα κράτη μέλη πρέπει να ανακοινώνουν στην Επιτροπή οποιαδήποτε μέτρα λαμβάνουν για να διαφοροποιούν τη φορολόγηση των αυτοκινήτων που χρησιμοποιούνται από επιχειρήσεις ανάλογα με την κατανάλωσή τους. Η Επιτροπή θα διευκολύνει την ανταλλαγή θετικών εμπειριών με τη δημοσίευση στο Διαδίκτυο συγκριτικής έκθεσης των προσεγγίσεων των διαφόρων κρατών μελών. |

Τροπολογία 29

Άρθρο 16

Την 1η Ιανουαρίου 2011 το αργότερο και στη συνέχεια κάθε πέντε έτη η Επιτροπή, μετά από διαβούλευση με τα κράτη μέλη, θα υποβάλει στο Συμβούλιο και στο Ευρωπαϊκό Κοινοβούλιο μια έκθεση σχετικά με την εφαρμογή της παρούσας οδηγίας. | Την 1η Ιανουαρίου 2011 το αργότερο και στη συνέχεια κάθε πέντε έτη η Επιτροπή, μετά από διαβούλευση με τα κράτη μέλη, θα υποβάλει στο Συμβούλιο και στο Ευρωπαϊκό Κοινοβούλιο μια έκθεση σχετικά με την εφαρμογή της παρούσας οδηγίας και θα αξιολογεί ιδιαίτερα την εφαρμογή των άρθρων 4 και 5. |

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ L 76 της 6.4.1970, σ. 1. Οδηγία όπως τροποποιήθηκε τελευταία από την οδηγία 2003/76/ΕΚ της Επιτροπής (ΕΕ L 206 της 15.8.2003, σ. 29).

[3] ΕΕ L 334 της 28.12.1999, σ. 36.

[4] ΕΕ L 12 της 18.1.2000, σ. 16. Οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).

--------------------------------------------------